पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक महामारी कोरोना संक्रमण का रफ्तार जिले में लगातार बढ़ रहे है। ऐसे में राज्य सरकार ने सभी चिकित्सकों समेत स्वास्थ्य कर्मियों की छूटी रद्द कर दी है। लेकिन कर्तव्य के प्रति लापरवाह चिकित्सक अभी भी लापरवाही करने से बाज नहीं आ रहे है। कई ऐसे चिकित्सक है जो बिना बताये अपने ड्यूटी से गायब पाये गये है। कर्तव्य के प्रति लापरवाह चिकित्सकों के खिलाफ जिलाधिकारी डॉ. नीलेश रामचंद्र देवरे ने बड़ी कार्रवाई की है। डीएम ने सदर अस्पताल के 17 चिकित्सकों के खिलाफ स्पष्टीकरण का आदेश दिया है।
डीएम ने कहा है कि कोविड जैसे वैश्विक महामारी में भी आपका अपने कर्त्तव्य से विमुख होकर अनधिकृत रूप से अनुपस्थित रहना आपके कर्त्तव्यों के प्रति लापरवाही, अनुशासनहीनता एवं स्वेच्छाचारिता का द्योतक है। पत्र प्राप्ति के तीन दिनों के अंदर अपना स्पष्टीकरण असैनिक शल्य चिकित्सक -सह- मुख्य चिकित्सा पदाधिकारी, सारण के माध्यम से समर्पित करना सुनिश्चित करें कि क्यों नहीं इस कृत्य के लिए आपके विरुद्ध Epidemic Diseases Act 1897 एवं आपदा प्रबंधन अधिनियम की सुसंगत धाराओं के तहत अनुशासनिक कार्रवाई की अनुशंसा विभाग को कर दी जाय ।
जिले में 24 घंटे रहने का है निर्देश
जिलाधिकारी ने कहा है कि वर्तमान में जिले में कोराेना संक्रमित मरीजों की संख्या में अप्रत्याशित वृद्धि के परिप्रेक्ष्य में सदर अस्पताल सहित सभी रेफरल / प्राथमिक चिकित्सा केन्द्रों पर चिकित्सकों को 24X7 उपस्थित रहने का निदेश पूर्व में ही दिया जा चुका है। साथ ही सदर अस्पताल, छपरा में नगर निगम सहित विभिन्न प्रखंडों से भी कोरोना संक्रमण से अधिक मरीज बेहतर इलाज हेतु आते हैं, जिन्हें बेहतर स्वास्थ्य सुविधा प्रदान करना हमारी प्राथमिकताएं है।
डीएम ने इन चिकित्सकों पर की है कार्रवाई: डॉ. रत्नेश्वर प्रसाद, फिजिशियन, डॉ. सुरेन्द्र महतो, आर्थो, डॉ. ऋषि कपूर, शिशु रोग विशेषज्ञ, डॉ. नितेश, सर्जन, डॉ. अमन कुमार, सर्जन, डॉ. अनुज कुमार वर्मा, मूर्क्षक, डॉ. अर्जुन कुमार, सामान्य चिकित्सक, डॉ. पंकज कुमार, सामान्य चिकित्सक, डॉ. राकेश कुमार, मूर्क्षक, डॉ. रवि रेशव, सामान्य चिकित्सक, डॉ. विद्या भारती स्त्री रोग विशेषज्ञ, डॉ. मिथिलेश कुमार, आर्थो, डॉ. सेतु वरूण कुमार, मूक्षक, डॉ. आदित्य विक्रम, सामान्य चिकित्सक, डॉ. सुब्रत कुमार, सामान्य चिकित्सक, डॉ. अमरेश कुमार, सामान्य चिकित्सक, डॉ. अरविन्द कुमार, सामान्य चिकित्सक।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mai_Deva zho_Hant eng_Latn